बेसिक क्लब सैंडविच क्लब सैंडविच के रूपांतर
क्लब सैंडविच को ज्यादातर करारे टोस्ट (सिकी हुई करारी डबलरोटी) से बनाते हैं। परम्परा के अनुसार इसे बनाने में तीन स्लाइसिस इस्तेमाल करते हैं। दो स्लाइसिस के बीच में एक और स्लाइस रखकर दो परत बनती हैं। इस स्लाइस के बिना भी सैंडविच बनाते हैं। कम कैलोरीज़ चाहें तो बीच की स्लाइस न लगायें। उसके बिना भी सैंडविच खाने में अच्छी लगेगी। एक ठंडे तवे पर मीट रखें और धीमी-मध्यम आँच पर उसे गर्म करें और कई बार पलटें। उसे करारा होने तक तलें या जबतक उसके ऊपर बहुत से सफेद झाग वाले बुलबुले नज़र आने लगें। पेपर टावल से मीट का तेल हटायें और उसे अलग रखें। जल्दी बनाने के लिए प्री कुक्ड या माइक्रोवेव में पकाने योग्य मीट लें। कम वसा के लिए टर्की या सोया मीट इस्तेमाल करें। सैंडविच बनाने के लिए नीचे के हिस्से से शुरू करें। एक टेबल नाइफ से नीचे के टोस्ट पर स्वाद के अनुसार मेयोनेज़ की एक पतली परत लगायें। मेयो सैंडविच को नम रखती है पर आपको वह न पसंद हो या कम कैलोरीज़ चाहें तो उसे छोड़ सकते हैं। नीचे की परत पर चिकन या टर्की की कुछ पतली स्लाइसिस रखें। परम्परा के अनुसार चिकन इस्तेमाल करना चाहिए पर सामान्य रूप से टर्की इस्तेमाल करते हैं। उसके ऊपर आइसबर्ग लेट्यूस की करारी पत्तियाँ और ताज़े टमाटर की एक दो स्लाइसिस रखें।  क्लब सैंडविच के ऊपर ठंडा मीट रखते हैं। यदि आप चिकन या टर्की को रोस्ट करना चाहें, शौक से करें, पर सैंडविच में लगाने से पहले उसे कम से कम कमरे के तापमान तक ठंडा हो जाने दें। मान लीजिये आपके पास आइसबर्ग, रोमेन, बिब न हो, अन्य करारे किस्म के लेट्यूस भी अच्छे  रहेंगे। पालक या अन्य साग भी चल सकते हैं। लेकिन परम्परा के अनुसार आइसबर्ग लेट्यूस इस्तेमाल करते हैं। अब आपकी आधी सैंडविच बन गयी है। दूसरी परत शुरू करने के लिए यदि आपका भरपूर खाना खाने का मन हो तो एक और टोस्ट के दोनों ओर मेयो लगाकर रखें। नहीं तो बिना मेयो लगाये रखें या बीच की स्लाइस को छोड़ दें। बीच की डबलरोटी पर मीट के पके हुए 2-3 टुकड़े रखकर सैंडविच की दूसरी परत बनायें। बड़े टुकड़ों को सैंडविच के बराबर तोड़ें। मीट के ऊपर चिकन या टर्की रखें। उसके ऊपर लेट्यूस और टमाटर लगायें। इस प्रकार सैंडविच की दूसरी परत पूरी करें। इस परत को थोडा हल्का रखें ताकि सैंडविच टॉप हेवी न हो। टावर बन जाने के बाद उसके ऊपर एक और डबलरोटी की स्लाइस रखें और ठीक तरह से बैठाने के लिए हल्के से दबाएँ। मेयो लगानी है ? आपकी पसंद। अब आता है मज़ेदार हिस्सा। क्लब सैंडविच को काटने का ढंग उसकी सबसे प्रसिद्ध विशेषता है। उसे पहले एक कोने से दूसरे कोने तक तिरछा काटते हैं। फिर दूसरी तिरछी लाइन पर काटकर चार तिकोनी स्लाइसिस बनाते हैं।  आपको सैंडविच की कई परतों को काटना है इसलिए ठीक से काटने के लिए एक तेज़ चेफ नाइफ  इस्तेमाल करें। कुछ लोग सैंडविच के किनारे (क्रस्ट्स) काट देना पसंद करते हैं ताकि तिरछा काटने के बाद बिल्कुल ठीक छोटी तिकोनी स्लाइसिस बनें। क्लब सैंडविचिस को पकड़ने में मुश्किल हो सकती है। इसलिए हर हिस्से की सब परतों को टूथपिक से जोड़ देते हैं। कुछ लोग सैंडविच को काटने से पहले  टूथपिक्स लगाकर उन्हें चाकू के पथ प्रदर्शक जैसे इस्तेमाल करते हैं। आपकी पसंद। सैंडविच के हिस्सों को बीच में जगह छोड़कर थाली पर रखें। ज्यादातर इनके साथ थाली में फ्रेंच फ्राइज़ या चिप्स रखते हैं। आप उनको  आलू के सलाद, कोल सलौ, या ग्रीन साइड सलाद और अचार के साथ भी परोस सकते हैं। आमतौर पर क्लब सैंडविचिस प्लेन वाइट ब्रेड से बनती हैं पर आपको रचनात्मक बनने से कौन रोकता है ? अधिक स्वाद के लिए पौष्टिक मल्टी-ग्रेन, या मार्बल्ड राई ब्रेड से क्लब बनाकर देखें। एक असली रचनात्मक ट्रीट के लिए तीन अलग तरह की डबलरोटी की स्लाइसिस इस्तेमाल करें। नीचे गेहूँ की, ऊपर राई की और बीच में पम्परनिक्कल की स्लाइसिस रखें। ज्यादातर क्लब्स में चीज़ नहीं लगाते हैं पर कौन सी सैंडविच एक अमूल, ब्रिट्टैनिया या निल्गिरीस की चीज़ स्लाइस लगाकर स्वादिष्ट नहीं हो जाएगी ? सैंडविच बनाने के नियम तोड़ने के लिए बनाये गये हैं। अमूल चीज़ स्प्रेड पेप्पर, फैलाकर लगाने वाली चीज़ है, उसमें काली मिर्च का अच्छा स्वाद आता है। वह क्लब में बहुत अच्छी लगेगी। ज्यादातर एक क्लब को बनाने के लिए मांस पक्षी इस्तेमाल करते हैं। दुनिया में सब जगह चिकन और यू एस में अक्सर टर्की के साथ बनाते हैं। उसकी जगह आप सब प्रकार के मीट इस्तेमाल करके देखें। क्यों नहीं ?  यदि आप शाकाहारी हैं तो तोरी की स्लाइसिस ग्रिल करके, बैंगन, टेम्पेह या पोर्टोबेल्लो मशरुम इस्तेमाल करके देखें। सादी मेयोनेज़ या मिरेकल व्हिप से एक बेकार सैंडविच भी खाने लायक बन जाती है। लेकिन थोड़ा सा प्रयत्न करके आप मेयो को बढ़िया बना सकते हैं। नीचे दिए गए मिश्रण पर विचार करें।  पेस्तो मेयो (1 बड़ा चम्मच पेस्तो और 1/2 प्याला मेयो) करी मेयो (1/2 बड़ा चम्मच करी पाउडर और 1/2 प्याला मेयो) फ्राई सॉस (केचप और मेयो) थाउज़ेंड आइलैंड (फ्रेंच ड्रेसिंग, पिकल रेलिश, मेयो) श्रीराचा हॉट सॉस मेयो (स्वाद के अनुसार श्रीराचा, और मेयो) ब्राउन मस्टर्ड मेयो (2 बड़े चम्मच और 1/2 प्याला) मेयो और काजुन सीसनिंग (1/2 प्याला और 1 छोटा चम्मच) केचप पसंद हो तो अपनी सैंडविच में लगायें। बारबेक्यू सॉस ? सिरका ? बनाना सॉस ? स्वीट चिल्ली सॉस ? हॉट एंड स्वीट सॉस ? सुनने में बढ़िया लगता है। क्लब सैंडविच एक मूल रेसिपी है जिसे आप स्वाद के अनुसार बदल सकते हैं। पहले एक सादी बाइट लेकर देखें फिर अपनी पसंद से मसाले या सॉस इस्तेमाल करें। हर एक स्लाइस पर अलग मसाले डालें ताकि प्रत्येक परत का अलग और अनोखा स्वाद हो। ये एक विशेष क्लब होगी।
डबलरोटी (प्लेन वाइट सैंडविच ब्रेड) की 2-3 स्लाइसिस सेकें: मीट की 2-3 स्लाइसिस को करारा होने तक तलें: डबलरोटी की एक स्लाइस पर मेयोनेज़ लगायें: स्लाइस करा हुआ चिकन या टर्की, टमाटर व लेट्यूस रखें: एक और डबलरोटी स्लाइस व मेयो लगायें: मीट रखें: चिकन या टर्की, टमाटर व लेट्यूस की एक और परत रखें: अंतिम टोस्ट लगाकर सैंडविच का टॉप बनायें: सैंडविच को दोनों ओर से तिरछा काटें: हर एक हिस्से को टूथपिक से जोड़ें: थाली में चिप्स या फ्राइज़ के साथ रखकर इनको परोसें: पौष्टिक डबलरोटी इस्तेमाल करें: चीज़ लगायें: मीट बदलकर देखें: अपनी मेयो को स्वादिष्ट बनायें: अन्य मसाले या सॉस इस्तेमाल करें:
https://www.wikihow.com/Make-a-Club-Sandwich https://www.wikihow.com/Make-a-Club-Sandwich
Basic Club Sandwich Club Sandwich Variations